**Turun AMK:n avajaisissaan 8.9.2016 julkistamat ”Vuoden ansioituneet amkilaiset”**

**Vuoden opiskelija 2016**

**Lotta Lybeck**

**Journalismi, Taideakatemia**

*Vuoden opiskelijavalinnassa kriteereitä ovat menestys opinnoissa, aktiivinen osallistuminen projekteihin, osuuskuntatoimintaan, opiskelijakunnan tai koulutusalayhdistyksen toimintaan sekä toiminnan kehittäminen.*

”Lotta Lybeck on kehittynyt koko opintojensa ajan journalismin ammattilaisena. Hän teki työparinsa kanssa erinomaisen opinnäytetyön, jossa kokeili media-alalla uutta dokumentin julkaisutapaa sosiaalisen median kautta ja analysoi tätä kokonaisuutta kirjallisessa opinnäytetyössään.

Lybeck on ollut alusta asti opiskelija-aktiivi ja edustanut erilaisissa koulutuksen tiimeissä opiskelijakuntaa. Hän on ollut tapahtumien järjestäjänä ja aktiivijäsenenä opiskelijayhdistys MoMessa. Tämän lisäksi hän toimii journalistiliitossa opiskelijoiden asialla. Lybeck osallistui onnistuneesti myös Afrikassa toteutettuun Jocid-projektiin. Hän on aina ollut iloinen ja muita kannustava opiskelija.”

**Vuoden alumni 2016**

**Mikko Hietala, MBakeryn toimitusjohtaja, insinööri (AMK)**

*Vuoden alumniksi valitaan omalla alalla uraauurtava ja/tai erinomainen työ, yhteiskunnallinen vaikuttavuus ja rooli työelämän ja korkeakoulun vuorovaikutuksen edistäjänä.*

MBakery on valittu Suomen parhaaksi leipomoksi ja Mikko Hietala muistaa aina mainita opiskelleensa Turun AMK:ssa. Hän toteuttaa jatkuvaa tuotekehitystä ja kasvua omassa yrityksessä.

**Tarmo-palkinto 2016**

**NTUTAS14,**

**Tekniikka, ympäristö ja talous -tulosalue**

*Vuoden Tarmo-palkinto annetaan työryhmälle, tiimille, yksikölle, tulosalueelle tai muulle yhteisölle, joka on edistänyt strategiaa. Muita kriteereitä: kansainvälistymisen edistäminen, aktiivinen TKI-toiminta, opetuksen kehittäminen, poikkeuksellinen kyvykkyys ja osaaminen, AMK:n tunnettuuden lisääminen.*

Tämä tuotantotalouden opiskelijaryhmä on edelläkävijä uusissa opiskelijamuodoissa. Ryhmähenki on huipussa ja suoritukset erinomaisia.

**Henkilökunnan Into-palkinto**

**Miia Nokka**,

**Opiskelijapalvelut**

*Vuoden Into-palkinto jaetaan henkilölle, joka luo hyvää ja positiivista ilmapiiriä ympärillään ja innostaa muitakin hyvään suoritukseen. Hän tartuttaa innostustaan muihinkin.*

Miia Nokka on aina aurinkoinen ja positiivisuutta pursuava. Hän tarttuu tehtävään kuin tehtävään ja on yhteistyökykyinen ja kannustava työkaveri.

**Opiskelijoiden Into-palkinto**

**Petra Sundell**

Media-ala, Taideakatemia

*Vuoden Into-palkinto jaetaan opiskelijalle, joka luo hyvää ja positiivista ilmapiiriä ympärilleen ja innostaa muitakin hyvään suoritukseen. Hän tartuttaa innostustaan muihinkin.*

Media-alan opiskelija Petra Sundell on energinen ja valoisa persoona, jonka asenne opiskeluun on motivoitunut ja innostava. Sundell on aina positiivinen, aktiivinen ja avulias. Hän on toiminut taideakatemian opiskelijayhdistyksen (TOY) aktiivina ja kehittänyt sen toimintaa. Sundellin osallistuminen työpajoihin on kannustavaa ja hän omalla toiminnallaan nostaa muidenkin opiskelijoiden vaatimustasoa. Hän vetää mukaan toimintaan passiivisempia opiskelijoita.

**Opiskelijakunta TUOn valitsemat kolme Vuoden Opettajaa**

**Vuoden opettaja** -maininnan sai erityisen inspiroiva opettaja, joka on saanut opinnot maistumaan.

Opiskelijoilta tämän kannustavan maininnan saaneet kolme opettajaa ovat:

• Lehtori Anja Kuukasjärvi (sosiaaliala)

• Tuntiopettaja Anu Ojaranta (kirjasto- ja tietopalveluala)

• Lehtori Pirjo Oksanen (rakentaminen, ympäristö ja energia).